Hjemme i [[Klampenborg]] overtalte Elsebet Clemmensen sin mand til at give Nordahl-Petersen en undskyldning. Han boede i gangafstand fra dem, så de gik derhen, hvor han viste sig meget vred, men dog accepterede Clemmensens undskyldning. På vej hjem igen mødte de Clemmensens første kone, Karen, der var mor til hans datter Mona. Opskræmt af [[undtagelsestilstand]]en var mor og datter cyklet ud til Klampenborg for at høre, hvad Clemmensen vidste om situationen. Han og Elsebet talte med Karen, mens den 13-årige Mona var inde hos sin nyfødte halvbror, Peter. Kort efter så hun for sidste gang sin far, da hun og hendes mor begav sig tilbage til København på cykel, mens han og Elsebet drejede om hjørnet ved Hvidørevej med [[barnevogn]]en, på vej til forlagsmanden Poul Branner og hans kone.<ref>[https://books.google.no/books?id=JWeIAAAAQBAJ&pg=PA1908&lpg=PA1908&dq=poul+nordahl-petersen&source=bl&ots=QZkVIJmBev&sig=VrSRVX95nnFHcUP_sPwp6rJoBa8&hl=en&sa=X&ved=2ahUKEwjN4YupjovfAhWFwosKHchjD1kQ6AEwCXoECAQQAQ#v=onepage&q=poul%20nordahl-petersen&f=false Den sidste aften]</ref>
Personbillede_savnes Erhvervsliv Journalistik